stanford-oval/wikipedia huggingface dataset:
הספר של בובה פט
הפקה > רקע

בפברואר 2013, מנכ"ל חברת וולט דיסני, בוב אייגר, הודיע על פיתוחם של מספר סרטי סולו בזיכיון "מלחמת הכוכבים". על פי הדיווחים, אחד מהסרטים התעתד להתמקד בדמותו של צייד הראשים בובה פט, ולהתקיים בין "תקווה חדשה" (1977) לבין "האימפריה מכה שנית" (1980) או לחלופין, בין "האימפריה מכה שנית" לבין "שובו של הג'דיי (1983). על פי הדיווחים, הסרט התעתד גם לחקור את שאר ציידי הראשים שהופיעו ב"אימפריה מכה שנית". בתחילת שנת 2014, פנה סיימון קינברג לבמאי ג'וש טראנק בקשר ליצירת סרט של "מלחמת הכוכבים", וטראנק הגיע עם רעיון לסרט על דמותו של בובה פט ל"לוקאס פילם"; טראנק נשכר למלאכת הבימוי באותו יוני. טראנק אמור היה להכריז על הפקת הסרט במהלך חגיגת "מלחמת הכוכבים" באפריל 2015, ולחשוף טיזר לפרויקט, אך ההפקה בוטלה לאחר ש"לוקאס פילם" נודע על תהליך ההפקה הבעייתי של סרטו של טראנק, "ארבעה מופלאים". במאי 2015, נודע על פיטוריו של טראנק. עם זאת, "לוקאס פילם" שבו לעבוד על פיתוח סרט שיתמקד בדמותו של בובה פט באוגוסט 2017, והבמאי ג'יימס מנגולד נבחר לכתוב ולביים אותו במאי 2018, כשקינברג שותף לכתיבה ולהפקה. בעקבות הכישלון הקופתי של "סולו: סיפור מלחמת הכוכבים" (2018), דיסני בחנה מחדש את הפקות סרטיהם בזיכיון "מלחמת הכוכבים". באוקטובר 2018, נודע שהפקת הסרט שיתמקד בדמותו של בובה פט בוטלה, וש"לוקאס פילם" מבכרת את הפקת "המנדלוריאן" עבור שירות "דיסני+".
בפברואר 2020, אייגר הצהיר כי האולפנים בוחנים רעיונות סדרת ספין אוף עבור "המנדלוריאן", ושהן מעוניינות לנצל את הפוטנציאל להוסיף דמויות משניות לסדרה מתוך כוונה לתת להן סדרות בכיכובן. במאי, נודע שהשחקן טמוארה מוריסון יגלם את דמותו של בובה פט בעונה השנייה של "המנדלוריאן". מוריסון גילם את אביו של בובה, ג'נגו פט ב"מתקפת המשובטים" (2002) ודיבב את דמותו של בובה פט בסדרות אנימציה שונות של "מלחמת הכוכבים". לפני שאושר שמוריסון יופיע בדמותו של בובה פט ב"המנדלוריאן", כפיל גוף שגילם את פט הופיע בעונה הראשונה לצד דמותה של פנק שאנד, שגולמה על ידי מינג-נה ון. מוריסון הופיע לרגע בפרק בכורת העונה השנייה, לפני שהוצג במלואו בהמשך העונה.
הפקה > פיתוח

בתחילת נובמבר 2020, דווח על כך שהפקת עונתה השלישית של "המנדלוריאן" או של סדרת ספין אוף פוטנציאלית שתתמקד בדמותו של בובה פט עתידה להתחיל בתחילת אותו חודש או בתחילת דצמבר. עם זאת, נשיאת "לוקאס פילם", קת'לין קנדי, לא הכריזה על סדרת ספין אוף בכיכובו של בובה פט ב-10 בדצמבר, במהלך יום המשקיעים של דיסני; קנדי אמרה כי הסדרות "Rangers of the New Republic" ו"אסוקה", שעל הפקתן הוכרז במהלך יום המשקיעים, קיימות בתוך ציר הזמן של "המנדלוריאן" והן מתוכננות להגיע לשיאן ב"אירוע שיא עלילתי". קנדי אכן הודיעה ביום המשקיעים כי "הפרק הבא" של "המנדלוריאן" יעלה לשידור בדצמבר 2021.
בדצמבר 2020, שודר פרק סיום עונתה השנייה של "המנדלוריאן"; שכלל סצנה שאחרי הכתוביות שחשפה את דבר הפקת סדרת הספין אוף שתשודר בדצמבר 2021. חשיפה זו הביאה לבלבול ולספקולציות מסוימות בקרב פרשנים שהאמינו שמדובר בכותרת משנה לעונה השלישית של "המנדלוריאן", שתתמקד בדמותו של בובה פט במקום בשל המנדלוריאן עם תחילת העונה השלישית. ג'ון פאברו, יוצר "המנדלוריאן" ומפיקה בפועל, הבהיר כי מדובר בסדרת ספין אוף נפרדת משל עונתה השלישית של "המנדלוריאן". פאברו הסביר כי קנדי לא הכריזה על כך באירוע יום המשקיעים מכיוון ש"לוקאס פילם" לא רצו "לקלקל את ההפתעה" של חשיפת הפקת סדרת הספין אוף בכתוביות הסיום של פרק סיום עונתה השנייה של "המנדלוריאן", והצהיר כי הפקת סדרת הספין אוף כבר החלה. כמו שאר הסדרות שהוכרזו על ידי קנדי, גם הסדרה עתידה להתקיים בציר הזמן של "המנדלוריאן". הסדרה מופקת על ידי פאברו, דייב פילוני, קנדי, ורוברט רודריגז.
הפקה > ליהוק

במקביל להכרזה הרשמית על הפקת הסדרה בדצמבר 2020, אושר שטמוארה מוריסון ומינג-נה ון ישובו לגלם את דמויותיהם של בובה פט ופנק שאנד מסדרת הטלוויזיה "המנדלוריאן".
הפקה > צילומים

צילומי הסדרה החלו בסוף נובמבר 2020, לקראת צילומי העונה השלישית של "המנדלוריאן" והסתיימו ביוני 2021.
שידור

הסדרה עלתה לשידור בשירות הזרמת המדיה של "דיסני+" ב-29 בדצמבר 2021.
עוזרת בית (מיני-סדרה)

| --- | --- |

כותרת הפתיחה
 סוגה:  דרמה
 יוצרים:  מולי סמית מצלר
 שחקנים:  מרגרט קוואלי ניק רובינסון אניקה נוני רוז טרייסי וילר  בילי ברק אנדי מקדואל
 ארץ מקור:  ארצות הברית ארצות הברית
 שפות:  אנגלית 
 מספר פרקים:  10 
 הפקה
 מפיק:  קולין מקנה טרי מרפי בוני ר. בנוויק
 מפיקים בפועל:  ג'ון ולס מולי סמית מצלר מרגו רובי טום אקרלי ארין ג'ונטו ברט הדבלום סטפני לנד
 חברת הפקה:  John Wells Productions LuckyChap Entertainment Warner Bros. Television
 עורכים:  אנני אייפריג אנט דייב ז'קלין לה
 אתר צילומים:  ויקטוריה, קולומביה הבריטית
 צלמים:  קווין טראן גאי גודפרי וינסנט דה פולה
 מוזיקה:  כריס סטרייסי ואסטה חיים
 אורך פרק:  47–60 דקות
 שידור
 רשת שידור:  נטפליקס
 תקופת שידור מקורית:  1 באוקטובר 2021 – הווה
 קישורים חיצוניים
 דף התוכנית ב-IMDb
 
עוזרת בית (באנגלית: Maid) היא מיני-סדרת דרמה אמריקאית המבוססת על ספר הזכרונות של סטפני לנד, "Maid: Hard Work, Low Pay, and a Mother's Will to Survive", שנוצרה על ידי מולי סמית מצלר, ושודרה לראשונה בשירות "נטפליקס" ב-1 באוקטובר 2021.
תקציר העלילה

עלילת המיני-סדרה עוסקת בקורותיה של אם צעירה שנמלטה מבן זוגה ההרסני והמתעלל וכעת נאבקת לפרנס את בתה הקטנה ולדאוג לעתידן בעודה מוצאת עבודה בעבודות משק בית.
צוות השחקנים והדמויות > דמויות ראשיות

מרגרט קוואלי – אלכס ראסל, אם צעירה שעוזבת את בן זוגה המתעלל ומוצאת עבודה כעובדת משק בית.
ניק רובינסון – שון בויד, בן זוגה לשעבר של אלכס ואביה של מאדי, בתם המשותפת.
אניקה נוני רוז – רג'ינה, לקוחה עשירה המעסיקה את אלכס.
טרייסי וילר – יולנדה, מעסיקתה של אלכס בחברת "Value Maids".
בילי ברק – האנק ראסל, אביה המנוכר של אלכס.
אנדי מקדואל – פולה לנגלי, אמה של אלכס.
צוות השחקנים והדמויות > דמויות משניות

ריילי ניביה וייטט – מאדי בויד, בתם הצעירה של אלכס ושון.
חאווייר דה גוזמן – איתן, חברו של שון.
ריימונד אבלאק – נייט, מכר מעברה של אלכס.
בי. ג'יי. האריסון – דניס, אישה המנהלת מקלט לנשים מוכות.
צוות השחקנים והדמויות > דמויות אורחות

איימי קאררו – דניאל, אישה השוהה באותו מקלט לנשים מוכות במקביל לאלכס.
מוהאן מרנו – טרה, עורכת דינה של אלכס.
תאודור פלרן – ויין, בחור שאלכס מכירה דרך אפליקציית הכרויות.
הפקה > פיתוח

ב-20 בנובמבר 2019, נמסר כי נטפליקס הזמינה מיני-סדרה בהשראת ספר הזכרונות הנמכר ביותר בניו יורק טיימס "Maid: Hard Work, Low Pay, and a Mother's Will to Survive" מאת סטפני לנד. המיני-סדרה נוצרה על ידי מולי סמית מצלר, ששימשה גם כמפיקה בפועל לצדם של ג'ון ולס, ארין ג'ונטו, מרגו רובי, טום אקרלי, ברט הדבלום וסטפני לנד. המיני-סדרה עלתה לשידור ב-1 באוקטובר 2021.
הפקה > ליהוק

באוגוסט 2020, נמסר על ליהוקם של מרגרט קוואלי וניק רובינסון לתפקידים הראשיים. ב-14 בספטמבר 2020, נמסר על ליהוקה של אניקה נוני רוז לצוות השחקנים הראשי. באוקטובר 2020, נמסר על ליהוקם של אנדי מקדואל, טרייסי וילר ובילי ברק לוהקו לצוות השחקנים הראשי. ב-25 בנובמבר 2020, נמסר על ליהוקו של חווייאר דה גוזמן לצוות השחקנים המשני. בנוסף, איימי קאררו גילמה את דמותה של דניאל, אישה מוכה שמתיידדת עם דמותה של אלכס, במקלט לנשים מוכות.
הפקה > צילומים

צילומי המיני-סדרה החלו ב-28 בספטמבר 2020 והסתיימו ב-9 באפריל 2021 בוויקטוריה, קולומביה הבריטית.
ביקורת

באתר הביקורות "Rotten Tomatoes", המיני-סדרה זכתה לציון 100% עם דירוג ממוצע של 8/10, בהתבסס על 15 ביקורות. באתר הביקורות "Metacritic", בו נעשה שימוש בשקלול ממוצע, המיני-סדרה זכתה לציון 82/100, בהתבסס על 18 ביקורות, דבר המעיד על "שבחים אוניברסליים".
הערות שוליים

↑  Petski, Denise (November 20, 2019). "Netflix Orders Female-Driven Dramedy Series 'Maid' Produced By John Wells & Margot Robbie's LuckyChap". Deadline Hollywood. Retrieved August 20, 2020.
↑  Otterson, Joe (November 20, 2019). "Margot Robbie, 'Shameless' Team to Adapt Stephanie Land Memoir 'Maid' at Netflix". Variety. Retrieved August 20, 2020.
↑  Goldberg, Lesley (November 20, 2019). "'Shameless' Boss John Wells Sets 'Maid' Dramedy at Netflix". The Hollywood Reporter. Retrieved August 20, 2020.
↑  Lane, Carly (August 23, 2021). "'MAID': First Trailer and Images Reveal Margaret Qualley's New Netflix Series From Executive Producer Margot Robbie". Collider. Retrieved August 23, 2021.
↑  Andreeva, Nellie (August 26, 2020). "Margaret Qualley To Headline Netflix's Dramedy Series 'Maid' Produced By John Wells & Margot Robbie". Deadline Hollywood. Retrieved August 26, 2020.
↑  Andreeva, Nellie (August 28, 2020). "Nick Robinson To Star Opposite Margaret Qualley In Netflix's Dramedy Series 'Maid' Produced By John Wells & Margot Robbie". Deadline Hollywood. Retrieved August 28, 2020.
↑  Andreeva, Nellie; Petski, Denise (September 14, 2020). "Anika Noni Rose Joins Netflix Series 'Maid' Produced By John Wells & Margot Robbie". Deadline Hollywood. Retrieved September 21, 2020.
↑  Andreeva, Nellie (October 2, 2020). "Andie MacDowell To Star Opposite Margaret Qualley In Netflix Series 'Maid'". Deadline Hollywood. Retrieved October 2, 2020.
↑  Andreeva, Nellie (October 9, 2020). "'Maid': Tracy Vilar Joins Cast Of Netflix Series". Deadline Hollywood. Retrieved October 9, 2020.
↑  Andreeva, Nellie (October 13, 2020). "'Maid': Billy Burke Joins Cast Of Netflix Series". Deadline Hollywood. Retrieved October 13, 2020.
↑  Del Rosario, Alexandra (November 25, 2020). "'Maid': Xavi de Guzman Joins Cast Of Netflix Series In Recurring Role". Deadline Hollywood. Retrieved November 25, 2020.
↑  Chaney, Jen (2021-10-01). "Maid Is a Stressful, Refreshingly Honest Portrait of Poverty". Vulture. Retrieved 2021-10-02.
↑  "DGC BC Production List" (PDF). Directors Guild of Canada. February 12, 2021. Archived (PDF) from the original on February 13, 2021. Retrieved February 13, 2021.
↑  "Maid: Season 1". Rotten Tomatoes. Fandango Media. Retrieved October 2, 2021.
↑  "Maid: Season 1". Metacritic. Red Ventures. Retrieved October 2, 2021.
ברודי

ערך זה עוסק בעיר באוקראינה. אם התכוונתם למשמעות אחרת, ראו .
.
בְּרוֹדִי (באוקראינית: Броди; בפולנית: Brody; ברוסית: Броды; ביידיש: בראָד, "ברוד") היא עיר באוקראינה במחוז לבוב, ומרכז נפת ברודי, לשעבר בחבל גליציה ההיסטורי. אוכלוסיית העיר מונה כ-23,134 (2022), רוב האוכלוסייה אוקראינית. בעיר נותרו יהודים בודדים.
היסטוריה

היישוב נזכר לראשונה ב-1084. בשנת 1241 נהרסה העיר על ידי בטו-חאן. ב-1546 קיבלה זכויות מגדבורג תחת השם ליוביץ'. בתקופה זאת שלט בעיר סטניסלב ז'ולקייבסקי. ב-1629 בשלטון סטניסלב קוניזפולסקי. חיילותיו של בוגדן חמלניצקי לא הצליחו לכבוש את העיר ב-1648 ונסוגו. מתחילת המאה ה-17 בעיר התקיים יישוב יהודי גדול. ב-1704 נקנתה העיר על ידי משפחת פוטוצקי. ב-1734 נהרס המבצר על ידי הרוסים, אך נבנה שוב על ידי סטניסלב פוטוצקי. בעקבות חלוקת פולין הראשונה ב-1772 עברה העיר לאימפריה האוסטרו-הונגרית. ב-1918 נכבשה על ידי פולין, ולפי הסכם ריגה צורפה לפולין ושויכה למחוז טרנופול. ב-1939 צורפה לברית המועצות כחלק מאוקראינה. ב-1941 נכבשה על ידי הגרמנים, שהשמידו את רוב היהודים. ב-1944 לאחר קרבות קשים שהתחוללו בשטח העיר, שוחררה וחזרה לברית המועצות. מ-1991 באוקראינה העצמאית.
יהדות ברודי

ברודי היא עיר הולדתם של הסופר היהודי יוזף רות ושל אמליה פרויד (Amalia Freud), אימו של זיגמונד פרויד.
יהודים תועדו בעיר לפחות מימי גזרות ת"ח ות"ט. ברודי התפרסמה כעיר של תלמידי חכמים ופוסקי הלכה ונודעה גם כמרכז של לימודי קבלה בזכות יושבי ה'קלויז' שלה. בשונה מבתי מדרש אחרים באותה תקופה שמומנו על ידי הקהילה, היה ה'קלויז' בברודי מוסד פרטי שנוסד ונוהל על ידי משפחה עשירה. הוא הוקם כנראה על ידי רבי יעקב באב"ד, וחתנו רבי חיים סג"ל לנדא מאפטא עמד בראשו שנים רבות. בקלויז ישבו באופן קבוע מספר מצומצם של תלמידי חכמים ולמדנים מופלגים, שהקדישו עצמם ללימוד תורה. יושבי הקלויז התפרסמו בלימוד קבלה ובאימוץ מנהגי מקובלים.
בין חכמי ה"קלויז" ידועים: רבי חיים צאנזר (אין להחליפו ברבי חיים הלברשטאם מצאנז), מחותנו של בכיר תלמידי הבעש"ט, בעל התולדות יעקב יוסף. כן, הרב יחזקאל לנדא בעל ה"נודע ביהודה", הרב יהושע לשצ׳ובר (אב״ד ברודי, וכונה בפי העם רבי יהושע קלויזנר), רבי משה אוסטרר (מחבר "ערוגת הבושם" על שיר השירים ו"דרש משה" על תהילים), רבי מאיר (רבה של הורדנקא), רבי אלעזר רוקח (אביו של רבי שלום רוקח מבעלז), רבי יהודה אריה לייב תאומים (אב"ד ברודי ומחבר שו"ת "גור אריה יהודה"), רבי אברהם גרשון מקיטוב גיסו של הבעש"ט ורבי אפרים זלמן מרגליות בעל "בית אפרים". מסופר עליהם שהרשו לעצמם לשבת ב״קלויז״ וללמוד בבגדי לבן אפילו בימות חול.
יהדות ברודי > במלחמת העולם השנייה ובשואה

בתחילת המלחמה היו בברודי כ-10,000 יהודים. כאשר פולין נכבשה, ברודי נפלה תחילה בידי הסובייטים, אך לאחר שבירת הסכם האי-התקפה עם הסובייטים (הסכם ריבנטרופ–מולוטוב) כבשו הנאצים את העיר.
כבר בקיץ 1941 הוקם בעיר יודנראט, ומיד החלו רציחות יהודים, כולל רציחת 250 אינטלקטואלים אשר נורו למוות ליד בית הקברות.
מעט לפני כן הצטרפו רבים מהצעירים בעיר לצבא הסובייטי, מה שהציל בדיעבד את חייהם.
ב-19 בספטמבר 1942 התקיים משלוח ראשון של כ-2500 מיהודי ברודי למחנה המוות בלזץ (מחנה הריכוז הראשון שהוקם במסגרת מבצע ריינהרד), עוד בטרם הוקם במקום גטו. לקראת סוף 1942 ועד 1 בינואר 1943 הכריחו הגרמנים את היהודים להתכנס בגטו צפוף אשר הכיל כ-9,000 יהודים, מתוכם כ-6,000 יהודים מתושבי העיר המקורית ובנוסף עליהם כ-3,000 יהודים נוספים מהסביבה, בהם יהודי גטו לשניב. הצפיפות, הרעב והמחלות החלו לתת את אותותיהם. בעקבות מוות ומשלוח יהודים למחנות עבודה נותרו בגטו ברודי עד מאי 1943 בין 2,000 ל-3,000 יהודים; אלו נשלחו רובם ככולם למחנה מיידנק, והומתו שם. ב-21 במאי 1943 חוסל הגטו באקציה. באקציה זו התנגדו חברי המחתרת שפעלה בגטו ברודי והגרמנים נסוגו. לאחר מכן שבו הגרמנים לגטו והמשיכו באקציה תוך כדי הצתת הבתים בהם הסתתרו יהודים. זאת עשו הגרמנים בסיוע שותפיהם האוקראינים הלאומנים.
לאחר המלחמה חזרו ניצולי ברודי, רובם חיילים שהתגייסו בתחילת המלחמה לצבא הסובייטי, כ-200 ניצולים במחנות פרטיזנים "משפחתיים" בסביבת ברודי, וכן מספר קטן של ניצולים שהסתתרו בבתי פולנים חסידי אומות העולם.
למרות הקרבות הקשים והמטרה לחסל כל זכר ליהודים, נותר בית הכנסת העתיק והמבוצר ברובו עומד על תלו עד היום.
לקריאה נוספת

נתן מיכאל גלבר, תולדות יהודי ברודי, ערים ואמהות בישראל ו', הוצאת מוסד הרב קוק, ירושלים תשט"ו
הערות שוליים

↑  ד"ר מור אלטשולר, פרק שביעי אייר תקמ"א (1781): הפצת סתרי התורה ומותו של ר' יחיאל מיכל, באתר הערה 17 ואילך
↑  תמונות של העיר אז והיום ניתן לראות באתר: שורשים.
| --- | --- |
בקרת זהויות :  NLI: 987007560247005171  BnF: cb14410808k (data)  GND: 4368821-4  LCCN: n88212572  NKC: ge341442  SUDOC: 161015085  VIAF: 138486276   WorldCat (עם VIAF): 138486276 
בית עלמין יהודי עתיק בעיר ברודי
מצבת זיכרון לקהילת ברודי בישראל (שדרת הקהילות, בית העלמין הדרום)
צל ועצם (סדרת טלוויזיה)

| --- | --- |

 מבוסס על:  צל ועצם, שישה עורבים 
 סוגה:  סדרת טלוויזיה פנטזיה, דרמת נעורים, סדרה המבוססת על ספר, סדרת הרפתקאות טלוויזיונית, סטימפאנק 
 יוצרים:  אריק הייסרר 
 כותבים:  אריק הייסרר, Shelley Meals, לי ברדוגו, Christina Strain 
 בימוי:  לי טולנד קריגר, ג'רמי ווב, מאירזי אלמאס 
 מדבבים:  ג'סי מיי לי (Alina Starkov) קיט יאנג (Jesper Fahey) אמיטה סומאן (Inej Ghafa) דניאל גליגן (Nina Zenik) פרדי קרטר (Kaz Brekker) בן בארנס (The Darkling) זואי ואנאמייקר ארצ'י רנו 
 ארץ מקור:  ארצות הברית ארצות הברית
 שפות:  אנגלית 
 מספר עונות:  2 
 מספר פרקים:  16
 הפקה
 מפיקים בפועל:  לי ברדוגו, דן לוין, שון לוי, אריק הייסרר 
 חברת הפקה:  21 Laps Entertainment
 הפצה:  נטפליקס 
 אתר צילומים:  בודפשט 
 מוזיקה:  ג'וזף טראפאנס 
 אורך פרק:  45-58 דקות
 שידור
 רשת שידור:  נטפליקס
 תקופת שידור מקורית:  23 באפריל 2021 – 16 במרץ 2023 
 קישורים חיצוניים
 אתר רשמי
 דף התוכנית ב-IMDb
 
צל ועצם (באנגלית: Shadow and Bone) היא סדרת טלוויזיה אמריקאית מסוגת הפנטזיה, שפותחה על ידי אריק הייזרר וחברת 21 Laps Entertainment עבור נטפליקס ועלתה לצפייה דיגיטלית ב-23 באפריל 2021. הסדרה מבוססת על טרילוגיית הספרים "גרישה", המתחילה בספר "צל ועצם", ועל דואולוגיית הספרים שמתחילה ב"שישה עורבים" מאת הסופרת הישראלית-אמריקאית לי ברדוגו. ביוני 2021 הודיעה נטפליקס על חידוש הסדרה לעונה שנייה בת 8 פרקים, שמבוססת על ספרה "מצור וסופה" (Siege and Storm) ועוד קו עלילה מקורי המגולל את מעללי העורבים.
עלילה > רקע

הסדרה מתרחשת בעולם-גרישה, המורכב מהמדינות רבקה, פי'רדה, שו האן, קרץ', נובי זם והאי הנודד. לכל מדינה ישנם אלמנטים של שפה, תרבות ומסורת. בעולם-גרישה קיימת קבוצה של אנשים שתוארו כ"משתמשי קסמים" ונקראים "גרישה". אנשים אלו נחשבים למתרגלים של "המדע הקטן", כישרון אינדיבידואלי שכל גרישה מחזיק כדי לתמרן את החומר ברמה המולקולרית שלו.
מדינת רבקה היא ביתם של רוב הגרישה, שכן הם מתגלים בדרך כלל בילדותם על ידי בודקי גרישה נודדים. זהו אחד המקומות הבודדים שבהם גרישה יכולים לחיות בבטחה ללא חשש מרדיפה. הגרישה משרתים במסגרת "הצבא השני" של רבקה, ומחולקים לשלושה מסדרים, על פי כישרונותיהם:
Etheralki המזמנים אלמנטים טבעיים כמו רוח, מים ואש.
Materialki השולטים בחומרים, כגון מתכת וזכוכית.
Corporalki המתמרנים בגופם של אנשים.
אומת רבקה מחולקת לשניים, "מזרח רבקה" ו"מעקב רבקה", על ידי קפל הצל ("The Fold"), אזור אפל המלא בחיות שנוצרו לפני מאות שנים על ידי הגרישה המכונה "הכופר השחור". רבקה נמצאת במלחמה עם פי'רדה, ו"מערב רבקה" שואף לעצמאות.
גנרל קיריגן, הידוע גם בשם האפלה ("The darkling"), מוביל את "הצבא השני" של רבקה ומחפש גרישה בעל/ת יכולת לזמן אור, היחיד/ה שבאפשרותו/ה להרוס את קפל הצל.
עלילה > תקציר הסדרה

בעולם שסוע מלחמה, החיילת היתומה אלינה סטרקוב שחררה זה עתה כוח יוצא דופן שעשוי להיות המפתח לשחרור מדינתה. עם האיום המפלצתי של קפל הצל המתקרב, אלינה נקרעת מכל מה שהיא יודעת ונאלצת להתאמן כחלק מצבא מובחר של חיילים קסומים המכונים גרישה. אך כשהיא מתקשה לחדד את כוחה, היא מגלה שבני ברית ואויבים יכולים להיות זהים וששום דבר בעולם המפואר הזה אינו מה שנראה. ישנם כוחות מסוכנים שמשחקים בה, כולל צוות עבריינים כריזמטיים, כשנדרש יותר מקסם כדי לשרוד.
דמויות ושחקנים

אַלינָה סְטָרְקוֹב (ג'סי מיי לי): קרטוגרפית יתומה המשרתת בצבא הראשון, ומתגלה כמזמנת שמש בעלת כוח יחיד במינו.
מאליין ("מאל") אורטסב (ארצ'י רנו): גשש יתום המשרת בצבא הראשון, חבר הילדות הטוב ביותר של אלינה.
גנרל קיריגן/אלכסנדר/הגנרל השחור (בן בארנס): גנרל הצבא השני ומזמן האופל.
קאז ברקר (פרדי קרטר): מנהיג העורבים.
אינז' גאפה (אמיטה סומאן): חברה בעורבים.
ג'ספר פאהי (קיט יאנג): חבר בעורבים. אקדוחן מיומן.
ארקן (הווארד צ'ארלס): הכרטיסן.
באגרה (זואי ואנאמייקר): המאמנת של אלינה לשליטה בכוחותיה.
זויה נזיאלנסקי (סוג'איה דסגופטה): גרישה.
איוואן (סיימון סירס (אנ')): גרישה.
נינה זניק (דניאל גליגן (אנ')): גרישה.
מתיאס הלוואר (קלהאן סקוגמן): חייל דרוסקלה.
ג'ניה סאפין (דייזי הד (אנ')): גרישה.
פדיור קמינסקי (ג'וליאן קוסטוב): גרישה.
האפראט (קווין אלדון (אנ')): היועץ הרוחני של מלך ראבקה.
מארי (ג'סמין בלקבורו): גרישה.
נדיה ז'בין (גבריאל ברוקס (אנ')): גרישה.
דייוויד קוסטיק (לוק פסקואלינו): דוראסט.
ווילן הנדריקס (ג'ק וולף)
טוליה יול באטאר (לואיס טאן)
ביקורות

הסדרה קיבלה ביקורות חיוביות ממבקרים. הסדרה קיבלה דירוג של 91% באתר שקלול הביקורות Rotten Tomatoes, בהתבסס על 46 ביקורות, עם ציון ממוצע של 7.24 מתוך 10. הסדרה קיבלה ציון משוקלל של 71 מתוך 100 באתר Metacritic, בהתבסס על 16 ביקורות. הסדרה קיבלה שבחים על המשחק, האפקטים הוויזואליים והעולם בו מתרחשת הסדרה, אבל הופנתה ביקורת מסוימת כלפי האקספוזיציה ומספר אלמנטים מבלבלים. עידו ישעיהו מאתר וואלה! תיאר את הסדרה כסיפור פנטזיה "שגרתי להפליא" שכולל את כל הארכיטיפים הנפוצים, אבל תיאר בחיוב את הדמויות ואת נושא החיפוש אחר בית ושייכות שהסדרה עוסקת בו. גם יוני בינרט מ-ynet ביקר את השימוש של הסדרה בקלישאות נפוצות, אבל ציין שהסדרה מהנה בכל זאת וחורגת מההשוואה המצופה בינה לבין משחקי הכס.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | האפקטים החזותיים המיוחדים הטובים ביותר בפרק | אנטה דקוביץ', הלן ג'ן, ריצ'רד מקס, ג'רג'לי גאליס, ג'ורי סטנוסק, אדם בלנטין, ג'יין ביירן, האוורד מונקיורד ואנחל ריקו | מועמדות |  |
הערות שוליים

↑  Del Rosario, Alexandra (27 בינואר 2021). "'Shadow And Bone': Netflix Sets Official Premiere Date, Unveils First-Look Images". Deadline Hollywood. נבדק ב-27 בינואר 2021. {{cite web}}:  (עזרה)
↑  Rick Porter, Rick Porter, ‘Shadow and Bone’ Renewed for Second Season at Netflix, The Hollywood Reporter, ‏2021-06-07 (באנגלית אמריקאית)
↑  Shadow and Bone: Season 1 (באנגלית), נבדק ב-2021-04-24
↑  Shadow and Bone, נבדק ב-2021-04-24
↑  Shadow And Bone, Empire
↑  עידו ישעיהו‏, "צל ועצם" מגוללת סיפור פנטזיה שגרתי, אבל הדמויות בה מעוררות אהדה, באתר וואלה, 23 באפריל 2021
↑  עצם מוכר: למרות הקלישאות שלה, "צל ועצם" היא סדרת פנטזיה שעובדת, באתר ynet, 25 באפריל 2021
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
מורשת יופיטר (סדרת טלוויזיה)

| --- | --- |
 מבוסס על:  "מורשת יופיטר" מאת מארק מילר
 סוגה:  דרמה פעולה מדע בדיוני גיבורי-על
 יוצרים:  סטיבן ס. דקנייט
 שחקנים:  ג'וש דוהאמל  לסלי ביב  בן דניאלס  אלנה קמפוריס 
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  8 
 הפקה
 מפיקים בפועל:  סטיבן ס. דקנייט לורנזו די בונאוונטורה דן מקדרמוט סאנג קיו קים
 חברת הפקה:  Di Bonaventura Pictures DeKnight Productions Millarworld Productions
 הפצה:  נטפליקס
 טכניקת צילום:  מצלמה יחידה
 שידור
 רשת שידור:  נטפליקס
 תקופת שידור מקורית:  7 במאי 2021 – הווה
 קישורים חיצוניים
 אתר רשמי
 דף התוכנית ב-IMDb
 
מורשת יופיטר (באנגלית: Jupiter's Legacy) היא סדרת גיבורי-על אמריקאית, שנוצרה על ידי סטיבן ס. דקנייט ומבוססת על סדרת קומיקס באותו השם מאת מארק מילר ופרנק קוויטלי. בסדרה מככבים ג'וש דוהאמל, בן דניאלס, לזלי ביב, אלנה קמפוריס, אנדרו הורטון, מייק ווייד ומאט לנטר.
הסדרה עלתה לשידור ב-7 במאי 2021.
תקציר העלילה

עלילת הסדרה עוקבת אחר סיפורם של גיבורי-העל הראשונים בעולם שקיבלו את כוחותיהם בשנות השלושים. בימינו, הם חברי המשמר "האיחוד" הוותיק והנערץ, אך ילדיהם, שקיבלו כוחות-על משלהם, נאבקים לצאת מצל מעשיהם האגדיים של הוריהם.
צוות השחקנים והדמויות > דמויות ראשיות

ג'וש דוהאמל – שלדון סמפסון / האוטופי, בעלה של גרייס, אחיו הצעיר של וולטר ומנהיג צוות גיבורי-על המכונה "האיחוד".
בן דניאלס – וולטר סמפסון / בריינווייב, אחיו הגדול של שלדון.
לזלי ביב – גרייס סמפסון / ליידי ליברטי, אשתו של שלדון ואחת מגיבורי-העל החזקים ביותר על פני כדור הארץ.
אלנה קמפוריס – קלואי סמפסון, בתם של גרייס ושלדון.
אנדרו הורטון – ברנדון סמפסון / פראגון, בנם של גרייס ושלדון.
מייק וייד – פיץ סמול / הפלייר, אחד מחבריו המוערכים ביותר של "האיחוד".
מאט לנטר – ג'ורג' האצ'ין / סקייפוקס, בן בריתו הקרוב ביותר של שלדון.
צוות השחקנים והדמויות > דמויות משניות

טניקה דייוויס – פטרה סמול, בתו של פיץ
אנה אקנה – רייקו, גיבורה ושכירת חרב בעלת שתי חרבות.
טיילר מאנה – בלאקסטאר
צוות השחקנים והדמויות > דמויות אורחות

צ'ייס טאנג
הפקה

ב-17 ביולי 2018, פורסם כי נטפליקס הזמינה עונה ראשונה בת שמונה פרקים לסדרה שתבוסס על הקומיקס "מורשת יופיטר". הסדרה נוצרה על ידי היוצר סטיבן ס. דקנייט, שאף מפיק אותה בפועל לצדם של לורנזו די בונאוונטורה ודן מקדרמוט. ב-16 בספטמבר 2019, אושר כי דקנייט עזב את הפקת הסדרה בעקבות מחלוקת קריאייטיבית בעיצומה של הפקת העונה הראשונה. בנובמבר 2019 הוכרז כי סאנג קיו קים יחליף את דקנייט.
הפקה > ליהוק

בפברואר 2019, הוכרז כי ג'וש דוהאמל, בן דניאלס, לזלי ביב, אלנה קמפוריס, אנדרו הורטון, מייק וייד ומאט לנטר לוהקו לצוות השחקנים הראשי של הסדרה. באפריל 2019, דווח כי טניקה דייוויס לוהקה לתפקיד משני. באוגוסט 2019, דווח כי צ'ייס טאנג לוהק לגילום דמותו של אחד מנבלי-העל בסדרה. בספטמבר 2020 לוהקה אנה אקנה לתפקיד משני.
הפקה > צילומים

צילומי העונה הראשונה התעתדו להתחיל במאי 2019, אך במקום זאת החלו בטורונטו, אונטריו, קנדה, ב-2 ביולי 2019 והסתיימו ב-24 בינואר 2020. בינואר 2021, התקיימו צילומי השלמה וצילומי סצנות מסוימות מחדש.
שידור

הסדרה עלתה לשידור בשירות הזרמת המדיה של נטפליקס ב-7 במאי 2021.